Urmas Sukles

Urmas Sukles (sündinud 26. novembril 1958 Kuivajõel) on eesti arst, omavalitsustegelane ja meditsiinijuht. Ta on olnud Haapsalu linnapea aastatel 1993–2002 ja 2009–2025 ning on sellega kõige pikemaajalisema staažiga linnapea Eesti Vabariigis.

Elukäik
Sukles on lõpetanud 1976. aastal Rapla Keskkooli ja 1982. aastal Tartu Riikliku Ülikooli arstiteaduskonna ravi erialal.Haapsalu meerile on mudaravilast vähe Äripäev, 

Aastatel 1983–1985 töötas ta Kullamaa haigla juhatajana ja 1985–1993 oli Haapsalu Rajooni Keskhaigla peaarsti asetäitja.

Ta oli Haapsalu linnapea aastatel 1993–2002 ning alates oktoobrist 2009 kuni 2025. aasta detsembrini.

Ettevõtlus
1992. aastal Haapsalus avatud Bergfeldti pansionaat-mudaravila ja 1997. aastal Haapsalus Paralepas avatud tervise- ja puhkekeskus Fra Mare kuulusid Urmas Suklese ettevõttele AS Heal.Ene Pajula. Haapsalu linnapea pere peab tervisekeskust Postimees.ee, 22.05.1997. Alates 2009. aastast Urmas Sukles enam AS-i Heal juhatuse liige ei ole, kuid kuulub siiani sama ettevõtte nõukokku.Aktsiaselts HEAL E-äriregister. Vaadatud 06.08.2025. 

Urmas ja Maret Suklesele kuulub Healer OÜ, mis tegeleb raamatute jaemüügiga.Healer OÜ Inforegister

Poliitiline tegevus
Aastatel 1985–1989 oli ta NLKP liige ja 1999–2017 kuulus Reformierakonda.

Sukles osales Rahvusliku Koonderakonna Isamaa nimekirjas 1993. aasta kohaliku omavalitsuse volikogude valimistel ning sai kokku 38 häält. Valiti hiljem volikogu liikmete poolt linnapeaks.

Edasistel Eesti kohaliku omavalitsuse volikogude valimistel osales Sukles Haapsalus Reformierakonna nimekirjas ning sai hääli järgmiselt: 1996. aastal – 1470, 1999. aastal – 929, 2002. aastal – 527, 2005. aastal – 509, 2009. aastal – 922, 2013. aastal – 811.Valimiste arhiiv. Urmas Sukles Vabariigi Valimiskomisjon 

2015. aasta Riigikogu valimistel sai Sukles Eesti Reformierakonna liikmena 661 häält ning valituks ei osutunud.

2017. aasta kohaliku omavalitsuse volikogude valimistel kandideeris ta Haapsalus Haapsalu ja Ridala valimisliidus Hari.https://kov2017.valimised.ee/kandidaadid?county=56&parish=184&district=1 Seetõttu otsustas Reformierakonna juhatus ta enne valimisi erakonnast välja heita.Reformierakond viskas Suklese ja veel seitse liiget parteist välja, ERR, 12. september 2017 Valimistel kogus Sukles üle 40% valimisliidu Hari nimekirja häältest ja sai 1208 häälega mitmekordse isikumandaadi.Haapsalus võttis Urmas Suklese valimisliit seljavõidu ERR, 15. oktoober 2017 Suklese liikmesus Reformierakonnas lõppes 13. septembril 2017.

2021. aasta kohaliku omavalitsuse volikogude valimistel kandideeris Sukles Haapsalus taas valimisliidus Hari, mis kogus 53% häältest. Sukles ise kogus 1104 häält.Haapsalus võitis ülekaalukalt Urmas Suklese valimisliit Hari ERR, 17. oktoober 2021

2025. aasta oktoobris toimunud kohaliku omavalitsuse volikogude valimistel jäi valimisliit Hari Isamaa järel teiseks, Sukles kogus 639 häält ning linnapea ametis ei jätka.Valimistel põrunud Urmas Sukles on Haapsalu linnapea ametile käega löönud. Kas edasi riigikokku? Delfi, 15. november 2025

Isiklikku
Urmas Suklese abikaasa on Maret Sukles, neil on täiskasvanud tütred Liisi ja Maarja.Urmas Sukles Haapsalu idüllis kroonika.delfi.ee, 8. september 2002

Tunnustus
 2004 –   Haapsalu vapimärk 
 2012 –   Käsitööliidu hõbedane teenetemärk
 2012 –   Malta National Order of Merit
 2013 –   Kaitseliidu teenetemedali eriklass
 2014 –   Eesti luteri kiriku teeneteristi III järgu orden
 2017 –   EELK Haapsalu Püha Johannese koguduse teenetemärk 
 2022 -    Ukraina Umani linna aukodanik
 2024 –   Valgetähe III klassi teenetemärk
 2025 –   Poola Vabariigi teeneteordeni rüütliristHaapsalu linnapea sai Poola ordeni Lääne Elu, 25.03.2025.
 2026 -    Haapsalu linna aukodanik

Viited

Allikas
 "Kes on kes? Eesti 2000", ISBN 9985607899

Välislingid
 Lea Veelma. Urmas Sukles Haapsalu idüllis Kroonika, 9. september 2002
 Peeter Ernits. Uksekuningas lõi mudakuningate ees võimuukse kinni Postimees, 3. november 2002
 "Sukles: Reformierakonna agoonia kestab veel kaks aastat" ERR, 19. november 2025

Kategooria:Tartu Ülikooli arstiteaduskonna vilistlased
Kategooria:Eesti arstid
Kategooria:Eesti Reformierakonna poliitikud
Kategooria:Haapsalu linnapead
Kategooria:Valgetähe III klassi teenetemärgi kavalerid
Kategooria:Sündinud 1958